**په Federal Way دولتي ښوونځیو کې د جنسي روغتیايي لارښوونې په اړه ډیری پوښتل شوي پوښتنې**

**پوښتنه: د لومړنۍ ښوونځي زده کونکي د جنسي روغتیا په اړه څه زده کوي؟**

الف: په Federal Way دولتي ښوونځیو (FWPS) کې د 5م ټولګي څخه وړاندي د جنسي روغتیا په اړه هیڅ لارښووني نه وړاندي کېږي، کله چې دا اصل د ايالتي قانون له مخې اړین وي. په 5م ټولګي کې زده کونکي دا زده کوي چې بلوغ څه دی، د زیږون سیسټم څنګه وي، روغتيايي حدود او شخصي خوندیتوب څه شی دی، او دا چې د معافیت سیسټم څنګه کار کوي، ايچ آی وي (HIV) څنګه د معافیت پر سیسټم اغیزه کوي او دا چې له جنسي اړيکو څخه ځان ساتنه د ايچ آی وي (HIV) انفیکشن د مخنیوي غوره لاره ده او د انکار مهارتونه څه دي.

**پوښتنه: زده کونکي د بلوغ په اړه څه وخت مالومات ترلاسه کوي؟**

الف: په FWPS کې، د بلوغ په اړه په 5م ټولګي کې دوه ورځنی درسونه او په 6م، 7م او 8م ټولګيو کې هر کال یو درس ورکول کېږي. د دې درس لپاره د امکان ترحده زده کونکي د جنسیت له مخې جلا کیږي.

**پوښتنه: د جنسي روغتیا په اړه د تدریس لپاره کوم نصاب کارول کیږي؟**

الف: د Federal Way دولتي ښوونځیو د جنسي روغتیا لپاره FLASH او KNOW نصابونه غوره کړي دي. په هرصورت، موږ په دې موادو کې له شته هر فعالیت څخه استفاده نه کوو. تعليمي حوزې د منل شويو موادو په کارولو کې د ښوونکو د ملاتړ لپاره د نصاب اړوند لارښوني جوړي کړي دي. زموږ د FWPS نصاب لارښود د جنسي روغتیا اړوند د 5-8 ټولګيو لپاره د منل شويو موادو نږدې 20٪ برخه استفاده کوي.

**پوښتنه: تاسو څنګه ډاډه یاست چې ښوونکي یواځي د ورکړل شويو لارښوونو له مخي درسونه وړاندي کوي؟**

الف: FWPS له FLASH او KNOW څخه د درسي موادو په کارولو سره خپل د نصاب اړوند لارښووني جوړي کړي دي. د نصاب اړوند لارښوونو کې یواځي انتخاب شوي درسونه او انتخاب شوي درسي توکي شامل دي (نږدې 20٪ منل شوي توکي). په FWPS کې به ښوونکي د FWPS د نصاب اړوند لارښود ترلاسه کړي، نه بشپړ FLASH یا KNOW نصاب او همداراز دوی ته لارښوونه او روزنه ورکول کیږي چې یواځي د نصاب اړوند لارښوونو کې شته درسونه وړاندي کړي.

**پوښتنه: کورنۍ به څنګه پوه شي چې په هر ټولګي کې څه شی تدریسیږي؟**

الف: FWPS د ايچ آی وي (HIV) او جنسي روغتیا اړوند نصاب معلوماتي غونډي جوړوي. دا غونډي کورنیو ته فرصت ورکوي چې درسونه وګوري او په دې اړه مالومات ترلاسه کړي چې په هر ټولګي کې څه ډول درسونه وړاندي کېږي. هغه کورنۍ چې خپل ماشوم له دې درسونو څخه وباسي، دوی کولای شي په دې غونډه کې اداري کارونه بشپړ کړي یا د تعليمي حوزې د دفتر سره يو وخت تنظيم کړي.

**پوښتنه: زه به څنګه پوه شم چې دا درسونه به زما زده کونکي ته تدریس شي؟**

ځواب: ښوونکي به مخکې له دې چې په ټولګي کې د جنسي روغتیا درسونه تدریس کړي، په اړه به يې کورنۍ ته یو لیک ولېږي. والدین کولای شي تل د خپل ماشوم د ښوونکي سره اړیکه ونیسي ترڅو د دې درسونو لپاره د مهالویش په اړه وضاحت ترلاسه کړي.

**پوښتنه: زه څنګه کولای شم خپل ماشوم له دې درسونو څخه وباسم؟**

ځواب: له درسونو څخه د ايستلو يا اخراج فورمې د ايچ آی وي (HIV) او جنسي روغتیا د نصاب اړوند مالوماتي غونډو کې یا د ځانګړي غوښتنې له مخې شته. د ايالتي قانون له مخې، والدين او سرپرست باید مخکې له دې چې خپل ماشوم له دې درسونو څخه وباسي، لومړی بايد د ايډز/ ايچ آی وي (HIV/AIDS) په اړه لارښووني وګوري.

**پوښتنه: زه څنګه کولی شم په کور کې د خپل ماشوم ملاتړ وکړم؟**

ځواب: له خپل ماشوم څخه وپوښتئ چې په ټولګي کې څه زده کوئ. دا پوښتنه د یو فرصت په توګه وکاروئ چې ستاسو د کورنۍ ارزښتونو، باورونو او د جنسي روغتیا په اړه د توقعاتو په اړه ورباندي بحث وکړئ. خپل ماشوم وهڅوئ چې ستاسو یا د يو بل باوري بالغ شخص سره د دوی پوښتني او ستونزي شريکي کړي.

**پوښتنه: د تطبیق لپاره دا نصاب څنګه وټاکل شو؟**

الف: د 2017-18 ښوونیز کال په اوږدو کې د شریکانو یو متنوع ټیم د جنسي روغتیايي زده کړې اړوند پروګرامونو د بیاکتنې لپاره يو له بل سره وکتل. دا ټیم د ايالتي قوانینو او د ځوانانو د روغتيا قانون سره د سمون لپاره د نصاب بیاکتنه وکړه. موږ د 2018 په ژمي کې څلور ټولنيزي غونډې جوړې کړې او د روغتیايي معیارونو او نصاب په اړه مو د والدینو نظرونه راټول کړل. د بورډ لخوا د منلو وروسته، ښوونکو د کورنیو او ايالتي قوانینو لخوا د ورکړل شويو نظرونو څخه استفاده وکړه ترڅو د منل شویو سرچینو څخه د FWPS نصاب اړوند لارښود درسونه رامینځته کړي.